wickkiey/tamil-wikipedia-chunked huggingface dataset:
# தமிழ்நாடு சட்டப்பேரவைத் தலைவர் பட்டியல்

## பிரித்தானியாவின் இந்தியாவில் அவைத்தலைவர்கள்

### மாநில சுயாட்சி முறையில் அவைத் தலைவர்கள்

#### கீழவை

(ஸ்பீக்கர், சென்னை மாகாண சட்டமன்ற கீழவை)
| 1 | புலூசு சம்பாமூர்த்தி | 1937 | 1942 | இந்திய தேசிய காங்கிரசு (காங்கிரசு) |  |
| --- | --- | --- | --- | --- | --- |
| தேர்தல் நடைபெற வில்லை | 1942 | 1946 |  |  |  |
| 2 | ஜெ சிவசண்முகம் பிள்ளை | 1946 | 1952 | காங்கிரசு | } |
# தமிழ்நாடு சட்டப்பேரவைத் தலைவர் பட்டியல்

## இந்தியக் குடியரசில் அவைத் தலைவர்கள்

1950 ஜனவரி 26, ஆம் நாள் இந்தியா குடியரசு நாடாக அறிவிக்கப்பட்டது. புதிய அரசியல் சட்ட அமைப்பின் படி, மாநில சட்டமன்றங்கள் ஈரங்க (bicameral) அவைகளாக இருந்தன. மேலவை Legislative Council என்றும், கீழவை Legislative Assembly என்றும் வழங்கப் பட்டன. மேலவையின் தலைவர் சேர்மன் என்றும், கீழவையின் தலைவர் ஸ்பீக்கர் என்றும் அழைக்கப்பட்டனர். 1969 ஆம் ஆண்டு சென்னை மாநிலம், தமிழ்நாடு என்று பெயர் மாற்றம் செய்யப் பட்டதைத் தொடர்ந்து, சட்டமன்ற அவைகளும், தமிழ் நாடு சட்டமன்ற கீழவை/மேலவை என்று வழங்கப்பட்டன. மேலவை 1986 இல் நீக்கப்பட்டது.
# தமிழ்நாடு சட்டப்பேரவைத் தலைவர் பட்டியல்

## இந்தியக் குடியரசில் அவைத் தலைவர்கள்

### மேலவை

(சேர்மன், சென்னை மாநிலம் / தமிழ் நாடு சட்டமன்ற மேலவை)
| 1 | டாக்டர் பி. வி. செரியன் | 1952 | 20 ஏப்ரல் 1964 | காங்கிரசு |  |
| --- | --- | --- | --- | --- | --- |
| 2 | எம். ஏ. மாணிக்கவேலு நாயக்கர் | 1964 | 1970 | காங்கிரசு |  |
| 3 | பி. சிற்றரசு கார்த்திகேயன் | 1970 | 1976 | திமுக |  |
| 4 | ம. பொ. சிவஞானம் | 1976 | 1986 | தமிழரசுக் கழகம் | } |
# தமிழ்நாடு சட்டப்பேரவைத் தலைவர் பட்டியல்

## இந்தியக் குடியரசில் அவைத் தலைவர்கள்

### கீழவை

(ஸ்பீக்கர், சென்னை மாநிலம் / தமிழ் நாடு சட்டமன்ற மேலவை)  
| 1 | ஜெ சிவசண்முகம் பிள்ளை | 06 மே 1952 | 16 ஆக்ஸ்ட் -1955 | காங்கிரசு | பி. பக்தவக்சல நாயுடு |
| --- | --- | --- | --- | --- | --- |
| 2 | என். கோபால மேனன் | 27 செப்டம்பர் 1955 | 01 நவம்பர் 1956 | காங்கிரசு | பி. பக்தவக்சல நாயுடு |
| 3 | யு. கிருஷ்ணா ராவ் | 30 ஏப்ரல் 1957 | 03 ஆகஸ்ட் 1961 | காங்கிரசு | பி. பக்தவக்சல நாயுடு |
| 4 | எஸ். செல்லபாண்டியன் | 31 மார்ச் 1962 | 14 மார்ச் 1967 | காங்கிரசு | கே. பார்த்தசாரதி |
| 5 | சி. பா. ஆதித்தன் | 17 மார்ச் 1967 | 12 ஆகஸ்ட் 1968 | திமுக | புலவர் கே. கோவிந்தன் |
| 6 | புலவர் கே. கோவிந்தன் | 22 பிப்ரவரி 1969 | 14 மார்ச் 1971 | திமுக | ஜி. ஆர். எட்மண்டு |
| 7 | கே. ஏ. மதியழகன் | 24 மார்ச் 1971 | 02 டிசம்பர் 1972 | திமுக | பெ. சீனிவாசன் |
| 8 | பெ. சீனிவாசன் (தற்காலிகத் தலைவர்) | 02 டிசம்பர் 1972 | 03 ஆகஸ்ட் 1973 | திமுக |  |
| 9 | புலவர் கே. கோவிந்தன் | 03 ஆகஸ்ட் 1973 | 03 ஜூலை 1977 | திமுக | என். கணபதி |
| 10 | முனு ஆதி | 06 ஜூலை 1977 | 18 ஜூன் 1980 | அதிமுக | சு. திருநாவுக்கரசர் |
| 11 | க. இராசாராம் | 21 ஜூன் 1980 | 24 பிப்ரவரி 1985 | அதிமுக | பி. எச். பாண்டியன் |
| 12 | பி. எச். பாண்டியன் | 27 பிப்ரவரி 1985 | 05 பிப்ரவரி 1989 | அதிமுக | வி. பி. பாலசுப்ரமணியன் |
| 13 | மு. தமிழ்க்குடிமகன் | 08 பிப்ரவரி 1989 | 30 ஜூன் 1991 | திமுக | வி. பி. துரைசாமி |
| 14 | சேடப்பட்டி முத்தையா | 03 ஜூலை 1991 | 21 மே 1996 | அதிமுக | கே. பொன்னுசாமி, கே. காந்திராஜன் |
| 15 | பி. டி. ஆர். பழனிவேல்ராஜன் | 23 மே 1996 | 21 மே 2001 | திமுக | பரிதி இளம்வழுதி |
| 16 | கா. காளிமுத்து | 24 மே 2001 | 01 பிப்ரவரி 2006 | அதிமுக | அ. அருணாசலம் |
| 17 | ஆர். ஆவுடையப்பன் | 19 மே 2006 | 15 மே 2011 | திமுக | வி. பி. துரைசாமி |
| 18 | டி. ஜெயக்குமார் | 27 மே 2011 | 29 செப்டம்பர் 2012 | அதிமுக | பி. தனபால் |
| 19 | பி. தனபால் | 10 அக்டோபர் 2012 | அதிமுக | வி. ஜெயராமன் |  |
| 20 | பி. தனபால் | 11 மே 2021 | அதிமுக | வி. ஜெயராமன் |  |
| 21 | எம். அப்பாவு | 12 மே 2021 | திமுக | கு. பிச்சாண்டி |  |
# 1857 நினைவு அருங்காட்சியகம், லக்னோ

**1857 நினைவு அருங்காட்சியகம், லக்னோ** இந்தியாவின் உத்தரப் பிரதேச மாநிலத்தின் லக்னோ மாவட்டத்தில் உள்ளது. இது 1857 ஆம் ஆண்டு ஏற்பட்ட சிப்பாய்க் கலகத்தின்போது அழிந்துபோன, லக்னோவில் இருந்த பிரித்தானிய ஆணையரின் வதிவிடப் பகுதியில் அமைக்கப்பட்டுள்ளது. அருங்காட்சியகம் வதிவிடத் தொகுதியின் தலைமைக் கட்டிடத்துடன் சேர்ந்த இன்னொரு கட்டிடத்தில் இயங்குகிறது. 1920 ஆம் ஆண்டில் வதிவிடக் கட்டிடம் மத்திய அரசின் கட்டுப்பாட்டுக்குள் கொண்டுவரப்பட்டபோது இருந்த நிலையிலேயே இன்னும் அது பேணப்பட்டு வருகிறது. இங்கு இடம்பெற்ற சிப்பாய்க் கலகம், இந்திய விடுதலைக்கான முதல் போராட்டம் என்ற முக்கியத்துவம் கருதியே இந்த அருங்காட்சியகம் இங்கு அமைக்கப்பட்டது.  
1857 ஆம் ஆண்டுக் கலகத்தின் விவரங்களைத் தருவதற்காக உருவாக்கப்பட்ட இந்த அருங்காட்சியகத்தில், வதிவிடக் கட்டிடத்தின் மாதிரியுரு ஒன்று, பழைய நிழற்படங்கள், ஓவியங்கள், ஆவணங்கள், அக் காலத்தைச் சேர்ந்த துப்பாக்கிகள், வாள்கள், கேடயங்கள், பீரங்கிகள், பதக்கங்கள் போன்ற பொருட்கள் என்பன வைக்கப்பட்டுள்ளன.  
1857 ஆம் ஆண்டு நிகழ்வுகளைக் கால வரிசைப்படி தரும் வகையில் காட்சிப் பொருட்கள் ஒழுங்குபடுத்தப்பட்டுள்ளன. எழுச்சியோடு தொடர்புடைய இடங்களின் நிழற்படங்களோடு, முக்கிய நிகழ்வுகளை விளக்கும் ஓவியங்களும், உள்ளூர்த் தலைவர்களின் உருவப்படங்களும் இங்கே உள்ளன. 1857 ஆம் ஆண்டு எழுச்சியின் மையமாக விளங்கிய லக்னோவின் நிலப்படங்களையும் இங்கே காணலாம்.
# 1857 நினைவு அருங்காட்சியகம், லக்னோ

## இதனையும் காண்க

- இந்தியத் தொல்லியல் துறையின் அருங்காட்சியகங்கள்
- இந்தியாவில் உள்ள அருங்காட்சியகங்களின் பட்டியல்
# தொல்லியல் அருங்காட்சியகம், சாரநாத்

**தொல்லியல் அருங்காட்சியகம், சாரநாத்**, இந்தியாவின் உத்தரப் பிரதேச மாநிலம், வாரனாசி மாவட்டத்தில் உள்ள சாரநாத்தில் அமைந்துள்ள ஒரு அருங்காட்சியகம் ஆகும். இந்தியத் தொல்லியல் ஆய்வகத்தின் மிகப் பழைய தொல்லியல்கள அருங்காட்சியகம் இதுவேயாகும்.  
அகழ்வாய்வுகள் மேற்கொள்ளப்பட்ட சாரநாத்துக்கு அருகில் அருங்காட்சியகம் ஒன்றை அமைக்கும் முடிவு 1904 ஆம் ஆண்டில் எடுக்கப்பட்டது. 1910 ஆம் ஆண்டில் இங்கு கிடைத்த அரும்பொருட்களைக் காட்சிக்கு வைப்பதற்கும், ஆய்வு செய்வதற்குமாகப் புதிய கட்டிடம் கட்டி முடிக்கப்பட்டது. இந்த அருங்காட்சியகத்தில் ஐந்து காட்சிக்கூடங்களும், இரண்டு விறாந்தைகளும் உள்ளன. இங்குள்ள அரும்பொருட்கள் கிமு மூன்றாம் நூற்றாண்டு முதல் கிபி 12 ஆம் நூற்றாண்டு வரையான காலப்பகுதிகளைச் சேர்ந்தவை.  
இங்குள்ள காட்சிக் கூடங்கள் அவை கொண்டுள்ள அரும் பொருட்களின் தன்மையையொட்டிப் பெயரிடப்பட்டுள்ளன. இவை, ததகதா, திரிரத்னா, சாக்கியசிம்ம, திரிமூர்த்தி, அசுத்தோசு என்பன. விறாந்தைகள் வாஸ்துமண்டன, சில்பரத்தின என்னும் பெயர்கள் கொண்டவை.
# தொல்லியல் அருங்காட்சியகம், சகேசுவர்

**தொல்லியல் அருங்காட்சியகம், சகேசுவர்**, இந்தியாவின் உத்தராஞ்சல் மாநிலத்தின் அல்மோரா மாவட்டத்தில் அமைந்துள்ளது. சிற்பங்களை வைப்பதற்காக 1995 ஆம் ஆண்டில் கட்டப்பட்ட ஒரு கொட்டகை, 2000 ஆவது ஆண்டில் அருங்காட்சியகமாக மாற்றப்பட்டது. இது இப் பகுதியில் இருக்கும் சகேசுவர் குழு, தண்டேசுவர் குழு, குபேரர் குழுக் கோயில்களிலிருந்து கிடைத்த 174 சிற்பங்களைக் கொண்டுள்ளது. இவை கிபி 9 ஆம் நூற்றாண்டுக்கும் 13 ஆம் நூற்றாண்டுக்கும் இடைப்பட்ட காலப்பகுதியைச் சேர்ந்தவை.  
இரண்டு காட்சிக் கூடங்களைக் கொண்ட இந்த அருங்காட்சியகத்தின் முதல் காட்சிக் கூடத்தில் 36 சிற்பங்கள் காட்சிக்கு வைக்கப்பட்டுள்ளன. இங்குள்ள உமாமகேசுவரர் சிற்பமும், சூரியன், நவக்கிரகங்கள் ஆகிய சிற்பங்களும் சிறப்பு வாய்ந்தவை. இரண்டாம் காட்சிக் கூடத்தில், 18 சிற்பங்கள் உள்ளன. இக் காட்சிக்கூடத்தில் உள்ள சிற்பங்களுட் சில இந்தப் பகுதிக்குத் தனித்துவமான கலைப்பாணியில் அமைந்தவை.
# பி. டி. ஆர். பழனிவேல்ராசன்

**பி. டி. ஆர். பழனிவேல் ராஜன்** (27 பிப்ரவரி, 1932-20 மே, 2006) தமிழ்நாட்டில் மதுரை மாநகரில் 1932ஆம் ஆண்டு பிப்ரவரி மாதம் 27, தேதியன்று பி. டி. ராஜன் - கற்பகாம்பாள் தம்பதியருக்கு நான்காவது குழந்தையாகப் பிறந்தார். இவர் தமிழ்நாடு சட்டமன்றத்தின் சட்டப்பேரவைத் தலைவராகவும், இந்து சமய அறநிலையத்துறை அமைச்சராகவும் பணியாற்றினார்.
# பி. டி. ஆர். பழனிவேல்ராசன்

## இளமைப்பருவம்

பி. டி. ஆர். பழனிவேல் ராஜன் 1938 ஆம் ஆண்டில் இலங்கை கண்டியில் உள்ள டிரினிடி பள்ளியில் சேர்க்கப்பட்டார். நான்காண்டுகள் அங்கு பயின்ற அவர் அதன் பின்பு தமிழ்நாட்டில் நீலகிரி மாவட்டம், குன்னூர் சூசையப்பர் பள்ளியிலும் அதன் பின்பு 1946 இல் சேலம் மாவட்டம், ஏற்காடு மாண்ட்போர்டு பள்ளியில் பள்ளிப்படிப்பை முடித்து சென்னை கிறித்துவக் கல்லூரியில் வேதியியல் பாடத்தில் இளம் அறிவியல் பட்டம் பெற்று, பின் சென்னை சட்டக்கல்லூரியில் சேர்ந்து 1954 இல் சட்டப்படிப்பில் பட்டம் பெற்றார். 1954 இல் சென்னை உயர்நீதிமன்றத்தில் வழக்கறிஞராகப் பதிவு செய்து கொண்டு, மதுரையில் வழக்கறிஞராகத் தொழிலைத் தொடங்கினார்.
# பி. டி. ஆர். பழனிவேல்ராசன்

## திருமணம்

பி. டி. ஆர். பழனிவேல் ராஜன் தனது 31 ஆவது வயதில், 1963 ஆம் ஆண்டு மே மாதம் 29 ஆம் தேதியில் சேலம் சுப்பராய முதலியார் மகளான ருக்மணியம்மாளை திருமணம் செய்து கொண்டார். இவர்களுக்கு 1966 ஆம் ஆண்டு மார்ச் மாதம் 7 ஆம் தேதியில் ஆண் குழந்தை பிறக்க பி. டி. ஆர். பழனிவேல் ராஜன் மகனுக்குத் தியாகராஜன் என்று பெயர் சூட்டினார்.
# பி. டி. ஆர். பழனிவேல்ராசன்

## அரசியல்

பி. டி. ஆர். பழனிவேல்ராசன் அவருடைய தந்தையும் நீதிக்கட்சியின் நிறுவனருமான பி.டி.ராஜனைப் போலவே அரசியலில் ஈடுபடத் துவங்கினார். பல கூட்டுறவுச் சங்கங்களுக்குத் தலைவராகத் தேர்வு செய்யப்பட்டார். 1967 ஆம் ஆண்டில் தேனி சட்டமன்றத் தொகுதியில் திராவிட முன்னேற்றக் கழகத்தின் சார்பில் போட்டியிட்டு வெற்றிபெற்றார். அதன்பின்பு 1972 முதல் 1976 வரை தமிழ்நாடு கூட்டுறவு வீடு கட்டும் சங்கத்தின் தலைவராகப் பொறுப்பு வகித்தார். 1974 இல் லண்டன் மாநகரில் நடந்த 24 ஆவது காமன்வெல்த் மாநாட்டில் கலந்துக்கொண்டார். 1977 இல் பெரியகுளம் மக்களவைத் தொகுதியில் போட்டியிட்டுத் தோல்வி அடைந்தார். திராவிட முன்னேற்றக் கழகத்தின் சொத்துப் பாதுகாப்புக் கழக உறுப்பினராக நியமிக்கப்பட்டார். 1980 இல் மதுரை மத்திய சட்டமன்றத் தொகுதியில் போட்டியிட்டு தோல்வியடைந்தார். 1984 இல், தமிழ்நாடு சட்டமன்ற மேலவைக்கு பட்டதாரிகள் தொகுதியில் போட்டியிட்டு மேலவை உறுப்பினராகத் தெர்வு செய்யப்பட்டார். 1996 இல் நடைபெற்ற சட்டமன்றத் தேர்தலில் மதுரை மேற்கு சட்டமன்றத் தொகுதியில் போட்டியிட்டு வெற்றிபெற்றார். பின் தமிழ்நாடு சட்டப்பேரவைத் தலைவராகத் தேர்வு செய்யப்பட்டு பணியாற்றினார். 2001 இல் நடைபெற்ற சட்டமன்றத் தேர்தலில், மதுரை மேற்கு சட்டமன்றத் தொகுதியில் போட்டியிட்டு குறைந்த வாக்குகள் வித்தியாசத்தில் தோல்வியடைந்தார். அதன்பிறகு 2006 இல் நடந்த சட்டமன்றத் தேர்தலில் மதுரை மத்திய சட்டமன்றத் தொகுதியில் போட்டியிட்டு வெற்றிபெற்றார். தமிழ்நாடு அரசின் இந்துசமய அறநிலையத்துறை அமைச்சராகப் பொறுப்பேற்றார்.
# பி. டி. ஆர். பழனிவேல்ராசன்

## இதர பதவிகள்

- மதுரை வழக்கறிஞர் பேரவைப் புரவலர்
- மதுரை காஸ்மோபாலிடன் கிளப் தலைவர்
- மதுரை மீனாட்சியம்மன் கோவில் அறங்காவலர் குழுத்தலைவர்
- மதுரை காமராஜர் பல்கலைக்கழகத்தின் சிண்டிகேட் உறுப்பினர்.
# பி. டி. ஆர். பழனிவேல்ராசன்

## இலங்கைத் தமிழருக்காக சிறை

1985 ஆம் ஆண்டில் இலங்கை யில் திரு. பாலசிங்கம் மற்றும் திரு. சந்திரசேகரன் ஆகியோரின் வெளியேற்ற உத்தரவை எதிர்த்து மறியல் செய்ததால் கைது செய்யப்பட்டு சிறையில் அடைக்கப்பட்டார்.
# பி. டி. ஆர். பழனிவேல்ராசன்

## மரணம்

2006 இல் நடந்த சட்டமன்றத் தேர்தலில் மதுரை மத்தி சட்டமன்றத் தொகுதியில் போட்டியிட்டு வெற்றி பெற்று, தமிழ்நாடு அரசின் இந்துசமய அறநிலையத்துறை அமைச்சராகப் பொறுப்பேற்று, மதுரைக்கு தொடர்வண்டியில் திரும்பிக் கொண்டிருந்த போது திண்டுக்கல் அருகே மே 20, 2006 அன்று அதிகாலை 4.30 மணிக்கு மாரடைப்பு ஏற்பட்டு மரணமடைந்தார்.
# தொல்லியல் அருங்காட்சியகம், கொனாரக்

**தொல்லியல் அருங்காட்சியகம், கொனாரக்** இந்தியாவின் ஒரிசா மாநிலத்தின் பூரி மாவட்டத்தில் உள்ளது. சூரியன் கோயிலில் இருந்து விழுந்துவிட்ட சிற்பங்கள், கட்டிடக்கலைக் கூறுகள் என்பவற்றை இந்த அருங்காட்சியகம் உள்ளடக்குகிறது. இக் கட்டிடம் கோயிலில் இருந்து சற்றுத் தொலைவில் உள்ளது.
இந்த அருங்காட்சியகத்தில் சூரியன் கோயிலின் துப்புரவுப் பணியின்போது கிடைத்த 260 அரும்பொருட்கள் நான்கு காட்சிக் கூடங்களில் வைக்கப்பட்டுள்ளன. இவை தவிர இங்கே மேலும் பல பொருட்கள் சேகரித்து வைக்கப்பட்டுள்ளன. முதல் காட்சிக் கூடத்தில் 62 அரும்பொருட்கள் உள்ளன. சூரியன் கோயிலில் கிடைத்த சிற்பங்களில் பெரும்பாலானவை இந்தக் காட்சிக்கூடத்திலேயே உள்ளன. இரண்டாம் காட்சிக்கூடத்தில் 108 பொருட்களும், மூன்றாம், நான்காம் காட்சிக் கூடங்கள் ஒவ்வொன்றிலும் தலா 45 பொருட்களும் உள்ளன.
# இரட்டுறமொழிதல் அணி

ஒரு சொல்லோ, சொற்றொடரோ இரு பொருள் பட வருவது **இரட்டுறமொழிதல் அணி** எனப்படும். இதனைச் சிலேடையணி என்றும் அழைப்பர். ஒரு சொல் பிரிபடாமல் தனித்துநின்று பல பொருள் தருவது செம்மொழிச் சிலேடை என்றும் , சொற்றொடர் பல வகையாகப் பிரிக்கப்பட்டுப் பல பொருள்களைத் தருவது பிரிமொழிச் சிலேடை என்றும் பெயர் பெறும்.
# இரட்டுறமொழிதல் அணி

## எடுத்துக்காட்டு

திருக்குற்றாலக் குறவஞ்சியில் உள்ள பின்வரும் பாடலில் இவ்வணியைப் பயன்படுத்தியுள்ளதைக் காணலாம்.  
**பல்லவி**
:கண்ணி கொண்டு வாடா-குளுவா
:கண்ணி கோண்டு வாடா!  
:மீறும் அலஞ்சிக் குறத்தியைக் கொண்டசெவ்
::வேட்குற வன்முதல் வேட்டைக்குப் போனநாள்
:ஆறுநாட் கூடி ஒருகொக்குப் பட்டது
::அகப்பட்ட கொக்கை அவித்தொரு சட்டியில்
:சாறாக வைத்தபின் வேதப் பிராமணர்
::தாமுங் கொண் டார்சைவர் தாமுங் கொண்டார்தவப்
:பேறா முனிவரும் ஏற்றுக்கொண் டார்இதைப்
::பிக்குச் சொல்லாமலே கொக்குப் படுக்கவே (கண்ணி)  
;விளக்கம்
குற்றாலத்தில் பறவைகள் பெரும் எண்ணிக்கையில் வலசை வந்து மேய்ந்து கொண்டிருப்பதைப் பார்க்கும் சிங்கன் அப்பறவைகளைப் பிடிப்பதற்காகத் தன் நண்பனைக் கண்ணி கொண்டுவரச் சொல்கிறான். இவ்வாறு செய்வதில் தவறில்லை எனச்சொல்லும் வகையில் அமைந்த இப்பாடலின் நேரடிப் பொருள் பொதுவான அறிவுக்கு ஒவ்வாததாக அமைந்திருந்தாலும் அதன் உள் மறைபொருள் ஏற்றுக் கொள்ளத்தக்கதாக அமைந்துள்ளது. இப்பாடல் இவ்வகையில் நயத்துடன் அமைந்துள்ளது.  
;நேரடியான பொருள்
வடிவழகிலே அனைவரையும் மிஞ்சும் இலஞ்சி நகர்க் குறத்தியின் மணாளன், செவ்வேளாகிய குறவன் தனது முதல் வேட்டைக்குச் சென்றான். அம்முறை ஆறு நாள்களுக்குப் பின்னர்தான் அவனுக்கு ஒரு கொக்கு அகப்பட்டது. அதை அவித்து ஒரு சட்டியிலே குழம்பாகச் சமைத்தான். அதனை மறையோதும் பிராமணர்களும், சைவர்களும் உண்டனர். தவப்பேறுடைய முனிவர்களும் அதை ஏற்றுக்கொண்டனர். அதனால் மறுப்பேதும் சொல்லாமல் வேட்டையாடுவதற்குக் கண்ணியை எடுத்துக்கொண்டு வாடா குளுவா!  
;உட்பொருள்
முருகன் (குறவன்) சூரனாகிய மாமரத்தைத் (கொக்கைத்) தான் படையெடுத்துச் சென்ற ஆறாவது நாளில் வென்றான். அது *சட்டித் திருநாள்* எனப்படும். *சாறு* என்றால் *திருவிழா* எனும் பொருளும் உண்டு. அச்சட்டித்திருநாளை அனைவரும் கொண்டாடுவர். இவ்வாறான உட்பொருளைக் கவிஞர் சுவைபட உரைத்துள்ளார்.
# எஸ். டீ. சௌலா

**சர்வதமன் டி. எஸ். சௌலா** (*Sarvadaman D. S. Chowla*, அக்டோபர் 22, 1907 - டிசம்பர் 10, 1995) கணிதத்தில் எண் கோட்பாட்டில் இருபதாவது நூற்றாண்டில் நூற்றுக்கணக்கான ஆய்வுக்கட்டுரைகள் எழுதி சாதனை புரிந்து உலகப்புகழ் பெற்ற ஒரு இந்திய-அமெரிக்க கணிதவியலர்.
# எஸ். டீ. சௌலா

## பிறப்பும் கல்வியும்

பிறப்பு: 22 அக்டோபர் 1907 இங்கிலாந்தில்.
தந்தை: கோபால் சிங் சௌலா. கணித வியலர். லாஹூர் அரசுக்கல்லூரியில் பேராசிரியர்.  
சிறுவயதிலேயே சர்வதமன் கணிதத்தில் சிறந்து விளங்கினார். கல்லூரியில் இளநிலை வகுப்பில் படிக்கும்போதெ இந்தியக் கணிதக்கழக ஆய்வுப் பத்திரிகையின் (Journal of the Indian Mathematical Society) 'கணக்குகள்' பிரிவுக்கு பல கணக்குகள் வழங்கி வந்தார். 1928இல் லாஹூர் அரசுக்கல்லூரியில் முதுகலைப்பட்டம் பெற்றார்.  
தந்தை அவரை மேல்படிப்பிற்கு 1929 இல் கேம்பிரிட்ஜ் பல்கலைக்கழகத்தில் சேர்த்துவிட்டு அதே ஆண்டு பாரிசில் காலமானார். தந்தை இறந்தது சர்வதமனுக்கு ஒரு பேரிடியாக இருப்பினும் அதை சமாளித்துக்கொண்டு தன் ஆராய்ச்சி வேலையில் மூழ்கினார். பேராசிரியர் ஜே. ஈ. லிட்டில்வுட்டின் இயக்கத்தின் கீழ் Analytic Theory of Numbers என்ற பிரிவில் Thesis ஒன்றை தன் கைப்பட எழுதி 1931 இல் முனைவர் பட்டம் பெற்றார்.
# எஸ். டீ. சௌலா

## பணிகள்

- 1931-32 செயிண்ட் ஸ்டீஃபன் கல்லூரி, தில்லி
- 1932-33 வாராணசி இந்து பல்கலைக்கழகம்
- 1933-36 ஆந்திரா பல்கலைக்கழகம், வால்டேர்.
- 1936-47 அரசுக்கல்லூரி, லாஹூர். இக்காலகட்டத்திலேயே அவர் இந்தியாவின் சிறந்த கணிதவல்லுனர்களில ஒருவராக எண்ணப்படத் தொடங்கினார்.
- 1947: இந்தியா-பாகிஸ்தான் பிரிவினையால் ஏற்பட்ட அமளியால், சௌலா குடும்பம் இந்தியாவுக்குக்குடிபெயர்ந்தது.
- 1948 அமெரிக்காவில் பிரின்ஸ்டனிலுள்ள Institute for Advanced Studies இன் அழைப்பின்பேரில் அங்கு சென்று பணி புரிந்தார்.
- 1949 - 52 கான்சாஸ் பல்கலைக்கழகம்.
- 1952 - 63 பேராசிரியர், கொலராடோ ப்ல்கலைக்கழகம்.
- 1963 - 76 பேராசிரியர், பென்சில்வேனியா மாநிலப் பல்கலைக்கழகம்.
- 1976 - 83 Institute of Advanced Studies, Princeton.
# எஸ். டீ. சௌலா

## சாதனைகள்

- சர்வதமன் சௌலாவின் ஆய்வுகள் (ஏறத்தாழ 350 ஆய்வுக் கட்டுரைகள்) 1417 பக்கங்கள் கொண்ட புத்தகமாகப் பிரசுரிக்கப்பட்டிருக்கின்றன.
- அவருடைய ஆய்வுகளால் சிறப்புபெற்ற கணித வகைப்பாடுகளின் பட்டியல்:
- எண் கோட்பாடு (வாரிங் பிரச்சினை, எண் பிரிவினைகள்);
- ரீமான் ஜீட்டா சார்பு
- இருபடிய அமைப்புகள்
- பெர்னோவிலி எண்கள்
- டயோஃபாண்டஸ் சமன்பாடுகள்
- லாடின் சதுரங்கள், முதலியவை
- அவர் கூட்டாக இணைந்து பிரசுரித்த மற்ற கணித வல்லுனர்களின் பட்டியல்:
- Harold Davenport, Emil Artin, Atle Selberg, Helmut Hasse, Louis Mordell, Thoralf Skolem, Paul Erdős, Marshall Hall, Goro Shimura, Hans Zassenhaus, Richard Brauer.
- சௌலாவின் பெயரை ஏற்ற புகழ்பெற்ற கணிதத் தேற்றங்கள்:
- பிரக்-ரைஸர்-சௌலா தேற்றம்
- சௌலா-மார்டெல் தேற்றம்
- சௌலா-ஸெல்பர்க் வாய்பாடு
- அவர் இயற்றிய ஓர் அரிய நூல்: The Riemann Hypothesis and Hilberts Tenth Problem. Routledge, New York 1965.
# எஸ். டீ. சௌலா

## பரிசுகள், விருதுகள், முதலியவை

- Member, Indian Nationsl Science Academy
- பத்மபூஷன் (இந்திய அரசாங்கம்)
# இந்தியச் சரணாலயங்கள்

**சரணாலயங்கள்**(Sanctuary) என்பவை விலங்குகள், தாவரங்கள், நிலப்பரப்பு மற்றும் வரலாற்று முக்கியத்துவமுள்ள பொருட்கள் போன்றவற்றை பாதுகாக்க அமைக்கப்பட்டுள்ளவை ஆகும். வனத்துறை அலுவலர்களின் அனுமதியின்றி எந்தவொரு விலங்கையும் பிடிக்க, கொல்ல தடை செய்யப்பட்டுள்ள காட்டுப் பகுதி *சரணாலயம்* எனப்படும். இயற்கையின் பரிணாம வளர்ச்சி சீராக நடைபெற எந்தெந்த உயிரினம், எந்தெந்த இடத்தில் உள்ளதோ அந்தந்த இடத்தில் அவை இயல்பாக வாழ, வளர அனுமதிப்பவை சரணாலயங்கள் ஆகும்.  
இந்தியாவில் மட்டுமில்லை வெளிநாடுகளிலும் வனவிலங்குகளையும், பறவைகளையும் வேட்டையாடிக் கொன்று வீரம் என்று மகிழ்ச்சி அடைவதும், அதன் இறைச்சியை உண்பதும், இறைச்சியை மருத்துவப் பொருளாகப் பயன்படுத்துவதுமாக பல நோக்கங்கள் இருக்கின்றன. இந்த நோக்கங்களால் அரியவகை பல வனவிலங்குகளும், பறவைகளும் இன்று இல்லாமல் போய்விட்டன. இனியும் இந்த நிலை நீடிக்கக் கூடாது என்கிற எண்ணத்தில் இந்திய அரசும், மாநில அரசுகளும் 247 வனவிலங்கு சரணாலயங்கள், 55 தேசீயப் பூங்காக்களையும் உருவாக்கிப் பராமரித்து வருகின்றன. இவற்றில் முக்கியமான சில வனவிலங்குகள் மற்றும் பறவைகள் சரணாலயம் குறித்த சிறு தகவல்கள்;
# இந்தியச் சரணாலயங்கள்

## தமிழ்நாடு

தமிழகத்தில், உயிரினங்கள் பாதுகாப்புக்கு எட்டு சரணாலயங்கள்; 13 பறவை சரணாலயங்கள்; ஐந்து தேசிய பூங்காக்கள்; மூன்று புலிகள் சரணாலயங்கள் நான்கு யானை சரணாலயங்கள்; மூன்று பல்லுயிர் பெருக்கத் தளங்கள் உள்ளன.
தமிழ்நாட்டில் இருக்கும் முக்கியமான சில சரணாலயங்கள் மற்றும் தேசீயப் பூங்காக்கள்
# இந்தியச் சரணாலயங்கள்

## தமிழ்நாடு

### கிண்டி

தமிழ்நாட்டின் தலைநகரான சென்னை மாநகரில் கிண்டி தேசீயப் பூங்கா உள்ளது. இந்தப் பூங்காவின் மொத்தப்பரப்பளவு 2.7 சதுர கிலோ மீட்டர்தான். இங்கு பலவகை மான்கள் இருக்கின்றன. இதனருகில் பாம்புப் பண்ணை ஒன்றும் அமைக்கப்பட்டுள்ளது.
# இந்தியச் சரணாலயங்கள்

## தமிழ்நாடு

### களக்காடு-முண்டந்துறை புலிகள் சரணாலயம்

தமிழ்நாட்டில் திருநெல்வேலி மாவட்டத்தில் களக்காட்டுக்கு 15 கிலோ மீட்டர் தொலைவில் இருக்கும் திருக்குறுங்குடி மலைப்பகுதி தொடங்கி அம்பாசமுத்திரத்திலிருந்து 40 கிலோ மீட்டர் தொலைவில் இருக்கும் முண்டந்துறை மலைப்பகுதி வரையிலான வனப்பகுதி களக்காடு-முண்டந்துறை புலிகள் சரணாலயமாகும். இது புலிகளுக்கான சரணாலயம் என்றாலும் இம்மலைப் பகுதியில் மிளா, காட்டுப்பன்றி, சிங்கவால் குரங்கு, யானை, உடும்பு, கரடி, பலவகைப் பாம்புகளும் அதிகம் வாழ்கின்றன.
# இந்தியச் சரணாலயங்கள்

## தமிழ்நாடு

### ஆனைமலை

தமிழ்நாட்டில் பொள்ளாச்சி அருகில் இருக்கும் ஆனைமலை வனப்பகுதியான இந்த சரணாலயத்தின் மொத்தப்பரப்பளவு 958 சதுர கிலோமீட்டர். இந்த சரணாலயத்தில் யானை, சிறுத்தை, புலி, காட்டு எருமை, கடம்பை மான், புள்ளி மான், காட்டுப்பன்றி, கரடி என்று நிறைய வன விலங்குகள் இருக்கின்றன.
# இந்தியச் சரணாலயங்கள்

## தமிழ்நாடு

### முதுமலை

தமிழ்நாட்டில் நீலகிரி மாவட்டத்தில் இருக்கும் முதுமலை வனப்பகுதியான இந்த சரணாலயத்தின் மொத்தப்பரப்பளவு 321 சதுர கிலோமீட்டர். இந்த சரணாலயத்தில் யானை, சிறுத்தை, புலி, காட்டு எருமை, கடம்பை மான், புள்ளி மான், குரைக்கும் மான், காட்டுப்பன்றிகள், காட்டுப் பூனை, புனுகுப்பூனை, பறக்கும் அணில், பாம்பு வகைகள், பறவை வகைகள் என்று நிறைய காட்டுயிர்கள் இருக்கின்றன.
# இந்தியச் சரணாலயங்கள்

## தமிழ்நாடு

### வேடந்தாங்கல்

தமிழ்நாட்டில் செங்கற்பட்டு ஊரில் இருந்து 28 கிலோ மீட்டர் தொலைவில் இருக்கும் வேடந்தாங்கல் சரணாலயத்தின் மொத்தப்பரப்பளவு 0.3 சதுர கிலோமீட்டர். இந்த சரணாலயத்தில் நவம்பர் மாதத்திலிருந்து பிப்ரவரி மாதம் வரை பல வெளிநாட்டுப் பறவைகள் வந்து இங்குள்ள நீர்நிலைகளில் தங்கி இருக்கின்றன.
# இந்தியச் சரணாலயங்கள்

## தமிழ்நாடு

### கோடிக்கரை

தமிழ்நாட்டில் கோடிக்கரை ஊரிலிருக்கும் வனப்பகுதியில் 17 சதுர கிலோமீட்டர் பரப்பளவில் இந்த சரணாலயம் இருக்கிறது. இங்கு வெளிநாட்டுப் பறவைகள் ஏராளமாக வந்து தங்கிச் செல்கின்றன.
# இந்தியச் சரணாலயங்கள்

## ஆந்திரா

ஆந்திராவில் இருக்கும் முக்கியமான சில சரணாலயங்கள் மற்றும் தேசீயப் பூங்காக்கள்
# இந்தியச் சரணாலயங்கள்

## ஆந்திரா

### நாகார்ஜீனசாகர் - ஸ்ரீசைலம்

ஆந்திராவின் குண்டூர், கர்நூல், நல்கொண்டா மற்றும் மகபூப் நகர் என்று ஐந்து மாவட்டங்களில் இருக்கும் மிகப்பெரிய நாகார்ஜீனசாகர் வனப்பகுதியான இந்த சரணாலயத்தின் மொத்தப்பரப்பளவு 3568 சதுர கிலோமீட்டராகும். இதில் நாகார்ஜீன சாகர் புலிகள் திட்டத்திற்கு மட்டும் 2800 சதுர கிலோமீட்டர் பரப்பளவில் இருக்கிறது. இந்த சரணாலயத்தில் புலி, சிறுத்தை, கரடி, காட்டுப்பன்றி, பலவகையான மான், நரி, ஓநாய் மற்றும் முதலை போன்றவைகள் நிறைய இருக்கின்றன.
# இந்தியச் சரணாலயங்கள்

## ஆந்திரா

### கொல்லேரு

ஆந்திராவின் விஜயவாடா நகருக்கு அருகில் இருக்கும் கொல்லேரு சரணாலயம் ஏரியுடன் 673 சதுர கிலோமீட்டர் பரப்பளவுடையதாகும். இங்கு ஆண்டுதோறும் டிசம்பர் மாதம் முதல் மார்ச் மாதம் வரையுள்ள காலத்தில் நாரை, வண்ணக் கொக்கு மற்றும் நீர்நிலைப் பறவைகள் சில வந்து இனப்பெருக்கம் செய்து திரும்புகின்றன.
# இந்தியச் சரணாலயங்கள்

## கர்நாடகா

கர்நாடகாவில் இருக்கும் முக்கியமான சில சரணாலயங்கள் மற்றும் தேசீயப் பூங்காக்கள்
# இந்தியச் சரணாலயங்கள்

## கர்நாடகா

### பந்திப்பூர்

கர்நாடகாவில் மைசூரில் இருந்து 65 கிலோமீட்டர் தொலைவில் இருக்கும் வனவிலங்குகளுக்கான இந்த தேசீயப் பூங்காவின் மொத்தப் பரப்பளவு 874 சதுர கிலோமீட்டர். இங்கு புலி, சிறுத்தை, கரடி, காட்டுப்பன்றி, பலவகையான மான், நரி, ஓநாய், காட்டு நாய், மலபார் அணில், பச்சைப் புறா, காடை, கவுதாரி மற்றும் முதலை போன்றவைகள் நிறைய இருக்கின்றன.
# இந்தியச் சரணாலயங்கள்

## கர்நாடகா

### நகர்ஹோலே

கர்நாடகாவில் மைசூரில் இருந்து 90 கிலோமீட்டர் தொலைவில் இருக்கும் வனவிலங்குகளுக்கான இந்த குடகுமலைத் தேசீயப் பூங்காவின் மொத்தப் பரப்பளவு 571 சதுர கிலோமீட்டர். இங்கு யானை, புலி, சிறுத்தை, கரடி, காட்டுப்பன்றி, காடை, கவுதாரி மற்றும் காட்டுக்கோழி போன்றவைகள் நிறைய இருக்கின்றன.
# இந்தியச் சரணாலயங்கள்

## கர்நாடகா

### பன்னார்கட்டா

கர்நாடகாவில் பெங்களூரில் இருந்து 20 கிலோமீட்டர் தொலைவில் இருக்கும் இந்த வனப்பகுதியின் பன்னார்கட்டா தேசியப்பூங்காவில் பலவகையான மான்கள் இருக்கின்றன.
# இந்தியச் சரணாலயங்கள்

## கர்நாடகா

### ரங்கன் திட்டு

கர்நாடகாவில் ஸ்ரீரங்கப்பட்டினம் ஊருக்கு வடக்கே 10 கிலோமீட்டர் தொலைவில் இருக்கிறது ரங்கன் திட்டு சரணாலயம். இங்கு ஆண்டுதோறும் சூலை மாதம் முதல் ஆகஸ்ட் மாதம் வரையுள்ள காலத்தில் திறந்த வாய் நாரை, கரண்டி மூக்கன் மற்றும் வெள்ளை இபிஸ் போன்ற நீர்நிலைப் பறவைகள் சில வந்து செல்கின்றன.
# இந்தியச் சரணாலயங்கள்

## கேரளா

கேரளாவில் இருக்கும் முக்கியமான சரணாலயம் பெரியாறு சரணாலயம்தான்.
# இந்தியச் சரணாலயங்கள்

## கேரளா

### பெரியாறு

கேரளாவில் இருக்கும் கோட்டயம் எனும் ஊரிலிருந்து 114 கிலோமீட்டர் தொலைவிலும் தமிழ்நாட்டில் இருக்கும் தேனி எனும் ஊரிலிருந்து 66 கிலோமீட்டர் தொலைவிலும் இருக்கும் பெரியாறு சரணாலயத்தின் மொத்தப்பரப்பளவு 777 சதுர கிலோமீட்டர் ஆகும். இங்கு யானை, சிறுத்தை, கரடி, காட்டு எருமை, பலவகையான மான், காட்டு நாய், புலி, பலவகைக் குரங்கு, பறக்கும் அணில்கள், மலை அணில், காட்டுக் கோழி, காட்டு மைனா போன்றவைகள் நிறைய இருக்கின்றன.
# இந்தியச் சரணாலயங்கள்

## அஸ்ஸாம்

அஸ்ஸாம் மாநிலத்தில் இருக்கும் முக்கியமான சில சரணாலயங்கள் மற்றும் தேசீயப் பூங்காக்கள்
# இந்தியச் சரணாலயங்கள்

## அஸ்ஸாம்

### காசிரங்கா

அஸ்ஸாம் மாநிலத்தில் கவுகாத்தியிலிருந்து 217 கிலோமீட்டர் தொலைவிலும், ஜோர்கட் எனும் ஊரிலிருந்து 84 கிலோமீட்டர் தொலைவிலும் இருக்கும் காசிரங்கா சரணாலயத்தின் மொத்தப்பரப்பளவு 430 சதுர கிலோமீட்டர். இது காண்டாமிருகத்திற்கான சிறப்பு சரணாலயமாகும். இங்கு காண்டாமிருகம், யானை, சதுப்பு நில மான், சிறுத்தை, பூனை, மலைப்பாம்பு, சிவப்புக் காட்டுக் கோழி, வாத்து, மானிட்டர் பல்லி போன்றவை அதிகமாக இருக்கின்றன.
# இந்தியச் சரணாலயங்கள்

## அஸ்ஸாம்

### மானஸ்

அஸ்ஸாம் மாநிலத்தில் கவுகாத்தியிலிருந்து 167 கிலோமீட்டர் தொலைவில் பூட்டான் நாட்டு எல்லையை ஒட்டியுள்ள வனப்பகுதியில் மானஸ் நதியுள்ள 360 சதுர கிலோமீட்டர் பரப்பளவைக் கொண்ட சரணாலயம் இது. இந்த சரணாலயத்தில் புலி, பலவகையான பறவைகள் பல இருக்கின்றன.
# இந்தியச் சரணாலயங்கள்

## மேற்கு வங்காளம்

மேற்கு வங்காளம் மாநிலத்தில் இருக்கும் முக்கியமான சில சரணாலயங்கள் மற்றும் தேசீயப் பூங்காக்கள்
# இந்தியச் சரணாலயங்கள்

## மேற்கு வங்காளம்

### ஜல்டபாரா

மேற்கு வங்காளம் மாநிலத்தில் ஜல்பைகுரி மாவட்டத்தில் ஹாசிமாரா அருகில் அமைந்துள்ள இந்த சரணாலயத்தின் மொத்தப்பரப்பளவு 116 சதுர கிலோமீட்டர். இங்கு யானை, புலி, சிறுத்தை, காட்டுப் பன்றி, காட்டு எருமை, குரைக்கும் மான், முள்ளம்பன்றி மற்றும் பலவகையான பறவை போன்றவை அதிகமாக இருக்கின்றன.
# இந்தியச் சரணாலயங்கள்

## மேற்கு வங்காளம்

### சுந்தரவனம்

மேற்கு வங்காளம் மாநிலத்தில் கல்கத்தாவிற்குத் தெற்கே 112 கிலோமீட்டர் தொலைவிலும் போட்கானிங் எனும் ஊரிலிருந்து 48 கிலோமீட்டர் தொலைவிலும் சுந்தரவனம் இருக்கிறது. இந்த சுந்தரவனத்தின் வடக்குப் பகுதியை சஜ்ரகலி சரணாலயம் என்றும் தெற்குப் பகுதியை லோதெய்ன் தீவு சரணாலயம் என்றும் சொல்கின்றனர். இதன் மொத்தப் பரப்பளவு 2585 சதுர கிலோமீட்டர். இங்கு ராயல் பெங்கால் டைகர்ஸ் எனும் சிறப்பு புலி, மான், காட்டுப்பன்றி, பலவிதமான முதலை மற்றும் ஆமை இருக்கின்றன.
# இந்தியச் சரணாலயங்கள்

## பீகார்

பீகார் மாநிலத்தில் இருக்கும் முக்கியமான சில சரணாலயங்கள் மற்றும் தேசீயப் பூங்காக்கள்.
# இந்தியச் சரணாலயங்கள்

## பீகார்

### ஹஜாரிபாக்

பீகார் மாநிலத்தில் ராஞ்சி எனும் ஊரிலிருந்து 115 கிலோமீட்டர் தொலைவிலும் கோடர்மா எனும் ஊரிலிருந்து 50 கிலோமீட்டர் தொலைவிலும் உள்ள இந்த மலைப்பிரதேச சரணாலயத்தின் மொத்தப் பரப்பளவு 186 சதுர கிலோமீட்டர். இங்கு புலி, சிறுத்தை, காட்டுப்பன்றி, காட்டுப்பூனை, மயில், நீலப்பசு போன்றவை நிறைய இருக்கின்றன.
# இந்தியச் சரணாலயங்கள்

## பீகார்

### பலாமாவு

பீகார் மாநிலத்தில் ராஞ்சி எனும் ஊரிலிருந்து 180 கிலோமீட்டர் தொலைவிலும் சிப்பாதோஹர் எனும் ஊரிலிருந்து 80 கிலோமீட்டர் தொலைவிலும் உள்ள இந்த சரணாலயத்தின் மொத்தப் பரப்பளவு 979 சதுர கிலோமீட்டர். இங்கு புலி, யானை, சிறுத்தை, காட்டுப்பன்றி, காட்டுஎருமை, குரைக்கும் மான் மற்றும் பலவகையான மான் போன்றவை அதிகமாக இருக்கின்றன.
# இந்தியச் சரணாலயங்கள்

## மகாராஷ்டிரா

மகாராஷ்டிரா மாநிலத்தில் இருக்கும் முக்கியமான சில சரணாலயங்கள் மற்றும் தேசீயப் பூங்காக்கள்.
# இந்தியச் சரணாலயங்கள்

## மகாராஷ்டிரா

### ராதாநகரி

மகாராஷ்டிரா மாநிலத்தில் இருக்கும் கோல்ஹாபூர் அருகில் இருக்கும் ராதாநகரி சரணாலாயத்தின் மொத்தப்பரப்பளவு 2072 சதுர கிலோமீட்டர். இது காட்டு எருமைகளுக்கான சரணாலயமாகும். இங்கு காட்டு எருமை, சிறுத்தை, காட்டுப் பன்றி, பல வகை மான்கள் அதிகம் இருக்கின்றன.
# இந்தியச் சரணாலயங்கள்

## மகாராஷ்டிரா

### பொரிவ்லி

மகாராஷ்டிரா மாநிலத்தில் இருக்கும் மும்பை அருகில் 34 கிலோமீட்டர் தொலைவில் இருக்கும் பொரிவ்லி ஊரில் உள்ள விலங்கியல் தேசீயப் பூங்காவான இதன் மொத்தப் பரப்பளவு 100 சதுர கிலோமீட்டர். இங்கு சிறுத்தை, காட்டுப் பன்றி மற்றும் பறவைகள் இருக்கின்றன.
# இந்தியச் சரணாலயங்கள்

## மகாராஷ்டிரா

### டடோபா

மகாராஷ்டிரா மாநிலத்தில் இருக்கும் சந்திராபூர் எனும் ஊரில் இருந்து 45 கிலோமீட்டர் தொலைவில் தெற்கிலும் வரோரா எனும் ஊரில் இருந்து 56 கிலோமீட்டர் தென்மேற்கிலும் இருக்கும் இந்த சரணாலயத்தின் மொத்தப் பரப்பளவு 117 சதுர கிலோமீட்டர். இங்கு புலி, சிறுத்தை, கரடி, காட்டு எருமை, கடம்பை மான், காட்டு மாடு, காட்டுப் பன்றி, முதலை ஆகியவை இங்கு இருக்கின்றன.
# இந்தியச் சரணாலயங்கள்

## குஜராத்

குஜராத் மாநிலத்தில் இருக்கும் முக்கியமான சில சரணாலயங்கள் மற்றும் தேசீயப் பூங்காக்கள்.
# இந்தியச் சரணாலயங்கள்

## குஜராத்

### கிர்சோம்நாத் மாவட்டம்

குஜராத் மாநிலத்தில் இருக்கும் சௌராஷ்டிரப் பகுதியில் கிர் தேசியப் பூங்கா எனும் சிங்கங்களுக்கான சரணாலயம் உள்ளது. இந்த சரணாலயம் சிங்கத்திற்கான ஆசிய அளவில் சிறப்பு பெற்ற சரணாலயமாகும். சாசன்கிர் எனும் ஊரிலிருந்து 42 கிலோமீட்டர் தொலைவில் இருக்கும் இந்த சரணாலயத்தின் மொத்தப் பரப்பளவு 1412 சதுர கிலோமீட்டர். இங்கு சிங்கம், சிறுத்தை, காட்டுப் பன்றி, கடம்பை மான், மலைப்பாம்பு, கழுகு மற்றும் கருடன் போன்றவைகள் நிறைய இருக்கின்றன.
# இந்தியச் சரணாலயங்கள்

## குஜராத்

### ஜாம்நகர் மாவட்டம்

#### பிரோடன்

குஜராத் மாநிலத்தில் இருக்கும் ஜாம்நகர் எனும் ஊரில் இருந்து 6 கிலோமீட்டர் தொலைவில் இருக்கும் இந்த கடல் சரணாலயத்தின் மொத்தப் பரப்பளவு 271 சதுர கிலோமீட்டர். இங்கு பருவகாலமாக நவம்பர் மாதம் துவங்கி பிப்ரவரி மாதம் வரை இருக்கிறது. இங்கு ஆக்டோபஸ், பவளப் பூச்சி, பப்பர் மீன், கொக்கு, நாரை போன்றவை இருக்கிறது.
# இந்தியச் சரணாலயங்கள்

## குஜராத்

### ஜாம்நகர் மாவட்டம்

#### வாந்தாரா வனவிலங்குகள் பாதுகாப்பு, மீட்பு மற்றும் மறுவாழ்வு மையம்

43 இன விலங்கினங்களில் 2,000க்கும் மேற்பட்ட வனவிலங்குகள் பராமரிக்கப்படுகிறது.
# இந்தியச் சரணாலயங்கள்

## குஜராத்

### சுரேந்திர நகர்

குஜராத் மாநிலத்தில் இருக்கும் தாரங்கத்ரா எனும் ஊரில் இருந்து 25 கிலோமீட்டர் தொலைவில் இருக்கும் சுரேந்திர நகர் சரணாலயத்தின் மொத்தப் பரப்பளவு 3569 சதுர கிலோமீட்டர். இது காட்டுக்கழுதைகளுக்கான சரணாலயம் ஆகும். இந்தக் காட்டுக் கழுதைகள் அரேபியா, துருக்கி, திபெத், மங்கோலியா, ரசியா போன்ற நாடுகளில் மட்டும்தான் இருக்கின்றன. இங்கு காட்டுக் கழுதை தவிர காட்டு மாடு, ஓநாய், கடம்பை மான் போன்றவைகளும் இருக்கின்றன.
# இந்தியச் சரணாலயங்கள்

## குஜராத்

### பவநகர் மாவட்டம்

வெளிமான்களும் கழுதைப்புலிகளும் அதிகம் கொண்ட வெளிமான் தேசியப் பூங்கா, வெலாவதார் பவநகர் மாவட்டத்தில் அமைந்துள்ளது.
# இந்தியச் சரணாலயங்கள்

## குஜராத்

### கட்ச் மாவட்டம்

- இந்திய காட்டு கழுதை சரணாலயம்
# இந்தியச் சரணாலயங்கள்

## மத்தியப் பிரதேசம்

மத்தியப் பிரதேசம் மாநிலத்தில் இருக்கும் முக்கியமான சில சரணாலயங்கள் மற்றும் தேசீயப் பூங்காக்கள்.
# இந்தியச் சரணாலயங்கள்

## மத்தியப் பிரதேசம்

### கன்ஹா

மத்தியப் பிரதேசம் மாநிலத்தில் இருக்கும் சிரிடோங்கிரி எனும் ஊரில் இருந்து 110 கிலோமீட்டர் தொலைவில் உள்ள இந்த சரணாலயம் மண்ட்லா மற்றும் பாலாகாட் எனும் இரண்டு மாவட்டங்களில் மொத்தப் பரப்பளவில் 1940 சதுர கிலோமீட்டர் உள்ளது.இங்கு புலி, மான், காட்டுப் பன்றி, காட்டு எருமை, சிறுத்தை, குரைக்கும் மான், சுண்டெலி மான், முள்ளம்பன்றி, காட்டு மாடு போன்றவைகள் நிறைய இருக்கின்றன.
# இந்தியச் சரணாலயங்கள்

## மத்தியப் பிரதேசம்

### பந்தவ்கர்

மத்தியப் பிரதேசம் மாநிலத்தில் இருக்கும் உமாரியா எனும் ஊரில் இருந்து 30 கிலோமீட்டர் தொலைவில் இருக்கும் இந்த சரணாலயத்தின் மொத்தப் பரப்பளவு 105 சதுர கிலோமீட்டர். இங்கு புலி, வெள்ளைப் புலி போன்றவை இருக்கின்றன.
# இந்தியச் சரணாலயங்கள்

## மத்தியப் பிரதேசம்

### சிவ்புரி

மத்தியப் பிரதேசம் மாநிலத்தில் இருக்கும் ஜான்சி எனும் ஊரில் இருந்து 94 கிலோமீட்டர் தொலைவில் இருக்கும் சிவ்புரி சரணாலயத்தில் கடம்பை மான் மற்றும் காட்டு மாடு போன்றவை அதிகமாக இருக்கின்றன.
# இந்தியச் சரணாலயங்கள்

## ராஜஸ்தான்

ராஜஸ்தான் மாநிலத்தில் இருக்கும் முக்கியமான சில சரணாலயங்கள் மற்றும் தேசீயப் பூங்காக்கள்.
# இந்தியச் சரணாலயங்கள்

## ராஜஸ்தான்

### ரண்தம்போர்

ராஜஸ்தான் மாநிலத்தில் இருக்கும் சவாய் மதாபூர் எனும் ஊரில் இருந்து 11 கிலோமீட்டர் தொலைவில் உள்ள இந்த சரணாலயத்தின் மொத்தப் பரப்பளவு 392 சதுர கிலோமீட்டர் உள்ளது. இங்கு புலி, சிறுத்தை, காட்டுப் பன்றி, கழுதைப்புலி, ஓநாய், காட்டுப் பூனை, புனுகுப்பூனை, காடை, கவுதாரி, பச்சைப்புறா, சிவப்புக் காட்டுக் கோழி போன்றவைகள் நிறைய இருக்கின்றன.
# இந்தியச் சரணாலயங்கள்

## ராஜஸ்தான்

### பரத்பூர்

ராஜஸ்தான் மாநிலத்தில் இருக்கும் ஆலிவர் எனும் ஊரில் தெற்கில் இருக்கும் இந்த சரணாலயத்தின் மொத்தப் பரப்பளவு 29 சதுர கிலோமீட்டர். இங்கு 350 க்கும் அதிகமான பறவை வகைகள் இருக்கின்றன.
# இந்தியச் சரணாலயங்கள்

## ராஜஸ்தான்

### சாரிஸ்கா

ராஜஸ்தான் மாநிலத்தில் இருக்கும் ஆலிவர் எனும் ஊரில் இருந்து 21 கிலோமீட்டர் தொலைவில் இருக்கும் சாரிஸ்கா சரணாலயத்திலன் மொத்தப் பரப்பளவு 197 சதுர கிலோமீட்டர். இங்கு புலி, சிறுத்தை மற்றும் பலவகையான மான்கள் , முதலை போன்றவை அதிகமாக இருக்கின்றன.
# இந்தியச் சரணாலயங்கள்

## ராஜஸ்தான்

### ஜெய்சல்மேர் பார்மர்

ராஜஸ்தான் மாநிலத்தில் இருக்கும் ஜெய்சல்மேர் நகரைச் சுற்றி அமைந்துள்ள இந்தப் பாலைவனச் சரணாலயத்தின் மொத்தப் பரப்பளவு 3000 சதுர கிலோமீட்டர் ஆகும். இந்தப் பாலைவனப் பகுதியில் அதிகமாக வளர்ந்துள்ள புதர்ச்செடிப் பகுதிகளில் சில வகை மான்கள், ஓநாய், பாலைவன பூனை, நரி போன்றவைகளுடன் பஸ்டர்டு எனும் அரியவகைப் பறவையும் இங்கு காணப்படுகின்றன.
# இந்தியச் சரணாலயங்கள்

## உத்திரப் பிரதேசம்

உத்திரப் பிரதேசம் மாநிலத்தில் இருக்கும் முக்கியமான சில சரணாலயங்கள் மற்றும் தேசீயப் பூங்காக்கள்.
# இந்தியச் சரணாலயங்கள்

## உத்திரப் பிரதேசம்

### கார்பெட்

உத்திரப் பிரதேசம் மாநிலத்தில் இருக்கும் ராம் நகர் எனும் ஊரில் இருந்து 50 கிலோமீட்டர் தொலைவில் உள்ள இந்த சரணாலயம்தான் இந்தியாவில் அமைக்கப்பட்ட முதல் சரணாலயம். இந்த சரணாலயத்தின் மொத்தப் பரப்பளவு 525 சதுர கிலோமீட்டர் ஆகும். இங்கு புலி, குரைக்கும் மான், புள்ளி மான், கடம்பை மான், காட்டுப் பன்றி, முள்ளம்பன்றி, சிறுத்தை, முள் எலி, மலைப்பாம்பு, கரடி, காடை, கவுதாரி காட்டு மாடு போன்றவைகள் நிறைய இருக்கின்றன.  
இங்கு 110 வகையான மரங்கள், 51 வகையான புதர்ச்செடிகள், 33 வகையான மூங்கில்கள் இருக்கின்றன.
# இந்தியச் சரணாலயங்கள்

## உத்திரப் பிரதேசம்

### தூத்வா

உத்திரப் பிரதேசம் மாநிலத்தில் இருக்கும் தூத்வா எனும் ஊரில் இருக்கும் இந்த சரணாலயம் நேபாள நாட்டு எல்லையை ஒட்டி அமைந்துள்ளது. இதன் மொத்தப் பரப்பளவு 492 சதுர கிலோமீட்டர். இங்கு புலி, சிறுத்தை, கரடி, நீலப்பசு, மீன் பூனை, சிறுத்தைப் பூனை, கொம்பு ஆந்தை, கழுகு ஆந்தை, காடை, கவுதாரி, கொக்கு மற்றும் நாரை போன்றவைகள் இருக்கின்றன.
# இந்தியச் சரணாலயங்கள்

## உத்திரப் பிரதேசம்

### நந்ததேவி

உத்திரப் பிரதேசம் மாநிலத்தில் இமயமலைப் பனிப் பிரதேசப் பகுதியில் இருக்கும் இந்த சரணாலயத்தில் மொத்தப் பரப்பளவு 630 சதுர கிலோமீட்டர். இங்கு ஹிமாலயப் பிரௌன் கரடி, ஹிமாலய கறுப்புக் கரடி, பனிச் சிறுத்தை, கஸ்தூரி மான் மற்றும் பனிப்புழு போன்றவை அதிகமாக இருக்கின்றன.
# இந்தியச் சரணாலயங்கள்

## ஒரிசா

ஒரிசா மாநிலத்தில் இருக்கும் முக்கியமான சில சரணாலயங்கள் மற்றும் தேசீயப் பூங்காக்கள்.
# இந்தியச் சரணாலயங்கள்

## ஒரிசா

### சிம்லிபால்

ஒரிசா மாநிலத்தில் இருக்கும் பாரிபாடா எனும் ஊரில் இருந்து 50 கிலோமீட்டர் தொலைவில் உள்ள இந்த சரணாலயத்தின் மொத்தப் பரப்பளவு 303 சதுர கிலோமீட்டர் ஆகும். இங்கு சுண்டெலி மான், புலி, சிறுத்தை, யானை, காட்டு எருமை, பறக்கும் அணில் ஆகியவை அதிகம் இருக்கின்றன.
# இந்தியச் சரணாலயங்கள்

## ஒரிசா

### சில்கா

ஒரிசா மாநிலத்தில் இருக்கும் பால்கான் எனும் ஊரில் இருக்கும் இந்தப் பறவைகள் சரணாலயத்தின் மொத்தப் பரப்பளவு 900 சதுர கிலோமீட்டர். இங்குள்ள ஏரியில் பலவகையான கொக்கு, நாரை, போன்ற நீர்நிலைப் பறவைகள் மற்றும் மான்கள் போன்றவைகள் இருக்கின்றன.
# இந்தியச் சரணாலயங்கள்

## ஒரிசா

### சட்கோஜியா கார்ஜ்

ஒரிசா மாநிலத்தில் தென்கனால், பூரி, கட்டாக் மற்றும் பூல்பனி எனும் நான்கு மாவட்டங்களில் இருக்கும் இந்த சரணாலயத்தின் மொத்தப் பரப்பளவு 730 சதுர கிலோமீட்டர். இங்கு புலி, யானை, சிறுத்தை, காட்டு எருமை, காட்டுப் பன்றி, குரங்கு மற்றும் காடை, கவுதாரி, பறக்கும் அணில் போன்றவை அதிகமாக இருக்கின்றன.
# இந்தியச் சரணாலயங்கள்

## இமாசலப் பிரதேசம்

இமாசலப் பிரதேசம் மாநிலத்தில் இருக்கும் முக்கியமான சில சரணாலயங்கள் மற்றும் தேசீயப் பூங்காக்கள்.
# இந்தியச் சரணாலயங்கள்

## இமாசலப் பிரதேசம்

### மணலி

இமாசலப் பிரதேசம் மாநிலத்தில் இருக்கும் குலூ எனும் ஊரில் இருந்து 45 கிலோமீட்டர் தொலைவில் உள்ள இந்த மணலி சரணாலயத்தின் மொத்தப் பரப்பளவு 29 சதுர கிலோமீட்டர் ஆகும். இங்கு செப்டம்பர், அக்டோபர் மற்றும் மே, ஜீன் ஆகிய மாதங்கள் பருவகாலமாக இருக்கிறது. இங்கு தார், சேரோ, கோரல், கலிஜ், கோக்லாஸ், சக்கோர் மார்டன் எனும் இமாசலப் பிரதேசத்தில் மட்டும் இருக்கும் அபூர்வ விலங்குகள், புனுகுப் பூனை, பறக்கும் நரி ஆகியவை இருக்கின்றன.
# இந்தியச் சரணாலயங்கள்

## ஜம்மு காஷ்மீர்

ஜம்மு காஷ்மீர் மாநிலத்தில் இருக்கும் முக்கியமான சில சரணாலயங்கள் மற்றும் தேசீயப் பூங்காக்கள்.
# இந்தியச் சரணாலயங்கள்

## ஜம்மு காஷ்மீர்

### டச்சிகாம்

ஜம்மு காஷ்மீர் மாநிலத் தலைநகர் ஸ்ரீநகர் எனும் ஊரில் இருந்து 26 கிலோமீட்டர் தொலைவில் உள்ள இந்த சரணாலயத்தின் மொத்தப் பரப்பளவு 142 சதுர கிலோமீட்டர் ஆகும். இங்கு ஏப்ரல் மாதம் துவங்கி நவம்பர் மாதம் வரையிலான எட்டு மாதங்கள் பருவகாலமாக இருக்கிறது. இங்கு மான், ஹிமாலயக் கரடி, பனிச்சிறுத்தை, காட்டு ஆடு, பனிப்பிரதேச மயில், இபெக்ஸ், கஸ்தூரி மான் ஆகியவை இருக்கின்றன.
# இந்தியச் சரணாலயங்கள்

## இதனையும் காண்க

- இந்தியாவில் பறவைகள் சரணாலயங்கள்
# தொல்லியல் அருங்காட்சியகம், ரத்தினகிரி

**தொல்லியல் அருங்காட்சியகம், ரத்தினகிரி**, இந்தியாவின் ஒரிசா மாநிலத்தில் உள்ள ஜாஜ்பூர் மாவட்டத்தில் உள்ளது. லலித்கிரி, இரத்தினகிரியில் மேற்கொள்ளப்பட்ட அகழ்வாய்வுகளின்போது கிடைத்த தொல்பொருட்கள் இந்த அருங்காட்சியகத்தில் வைக்கப்பட்டுள்ளன.  
இந்த அருங்காட்சியகத்தில் உள்ள நான்கு காட்சிக்கூடங்களில் வைக்கப்பட்டுள்ள அரும்பொருட்களில் பெரும்பாலானவை பௌத்த சமயம் சார்ந்தவை. இவை கிபி 5 ஆம் நூற்றாண்டு முதல் 13 ஆம் நூற்றாண்டு வரையான காலப்பகுதிக்கு உரியவை. இங்குள்ள பெரும்பாலான பொருட்கள், சிறப்பாக கற் சிலைகளும், வெண்கலச் சிலைகளும் வச்சிரயான பௌத்த மதப்பிரிவைச் சேர்ந்தவை.
# தூக்கம்

s.]]
**தூக்கம்**, **உறக்கம்** அல்லது **நித்திரை** (*sleep*) என்பது மனிதர்களும் விலங்குகளும் ஓய்வு கொள்ளும் ஓர் இயல்பான நிலை. பாலூட்டிகள், பறவைகள், ஊர்வன, ஈருடக உயிரினங்கள், மீன்கள் என பல தரப்பட்ட உயிரினங்களின் தொடர்ந்த இயக்கத்துக்கு நித்திரை உயிர்வாழுவதற்கு அவசியமாகும். பொதுவாக உயிரினங்கள் படுத்து, கண்களை மூடி துயில் கொள்ளும்.
# கனவு

**கனவு** (*dream*) என்பது ஒருவர் தூங்கும் பொழுது அவரது மனத்தில் எழும் மனப் படிமங்கள், காட்சிகள், ஓசைகள், உணர்வுகள், நிகழ்வுகளைக் குறிக்கிறது. ஒருவர் கனவு காணும் பொழுது அவரது கண்களின் அசைவுகள் காணப்படுவது அவதானிக்கப்பட்டுள்ளது. கனவு என்றால் என்ன என்பது தொடர்பாக ஒரு முழுமையான அறிவியல் புரிதல் இன்னும் இல்லை. மூளையில் உள்ள நினைவுக் குறிப்புகளை ஒன்றோடு ஒன்று தொடர்புபடுத்தும் செயல்பாட்டின் விளைவாக இருக்கலாம் என்றும் கருதப்படுகிறது. இது அனைத்து பாலூட்டிகளிலும் ஏற்படக்கூடிய விளைவாகும். ஆர்மடில்லோக்களில் மிகுதியாக இருப்பதாக அறிந்துள்ளனர்.
# குடித்தல்

drinking.]]
**குடித்தல்** அல்லது **அருந்துதல்** என்பது நீரை அல்லது நீர் கலந்த திரவத்தை வாய் ஊடாக உட்கொள்ளுவது ஆகும். தேவையான அளவு நீர் அருந்துதல் உயிர் வாழ்வதற்கு அவசியமாகும். மனிதருக்கு 3-6 லிட்டர் நீர் தினமும் தேவை.  
பெரும்பாலான இருவாழ்விகள் நீர் குடிப்பதில்லை. தங்கள் தோல் மூலம் அவை நீரை உறிஞ்சும் திறன் பெற்றுள்ளன.
# மனித உரிமை அமைப்புகள் புலிகள் மக்களை கேடயங்களாப் பயன்படுத்துவதாக குற்றச்சாட்டு

வன்னியில் உள்ள மக்களை மனித கேடயங்களாகப் புலிகள் பயன்படுத்துவதாக மனித உரிமை அமைப்புகளான பன்னாட்டு மன்னிப்பு அவை, மனித உரிமைகள் கண்காணிப்பகம், யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு ஆகியவை குற்றம் சாட்டியுள்ளன. இந்த அமைப்புகள் மட்டுமல்லாது, இலங்கை, இந்தியா, ஐக்கிய அமெரிக்கா , ஐரோப்பிய ஒன்றியம் ஆகியவையும் இவ்வாறு குற்றம் சாட்டி உள்ளன.  
2008 இறுதிப் பகுதியில் சுமார் 3,00,000 வரையான மக்கள் புலிகள் கட்டுப்பாட்டுப் பகுதிக்குள் இருந்தார்கள். 2009 மார்ச் இறுதியில் இந்த எண்ணிக்கை 1,50,000 எனும் எண்ணிக்கைக்கும் கீழாக குறைந்தது. இந்தக் காலப் பகுதிக்குள் புலிகளின் ஆளுமைக்குள் இருந்த பெரும்பான்மை நிலப்பரப்பு இலங்கைப் படைத்துறையால் கைப்பற்றப்பட்டது. மக்கள் மேலும் மேலும் சுருங்கிய புலிகளின் கட்டுப்பாட்டு பகுதிக்குள் இடம்பெயர்ந்தனர். படையினர் இவ்விடங்களைக் கைப்பற்ற போர் நடவடிக்கைகளை எடுக்கின்றனர். எறிகணை வீச்சு, வானூர்தித் தாக்குதல் என நேரடியாகவும் மக்கள் இருப்பிடங்கள் மீதும் தாக்குதல்கள் நடத்துகின்றனர். இதில் பெருந்தொகை மக்கள் கொல்லப்படுகின்றனர். மேலும், உணவு மருந்து உட்பட எல்லாவிதமான அடிப்படைப் பொருட்களும் இங்கு செல்வது படையினரால் தடுக்கப்பட்டுள்ளது, அல்லது கட்டுப்படுத்தப்பட்டுள்ளது. அதனால் மக்கள் பட்டினியாலும் நோயாலும் இறக்கின்றனர். இங்கு இயங்கிய அரச சார்பற்ற பன்னாட்டு தொண்டு நிறுவனங்கள் அனைத்து இலங்கை அரசால் தடை செய்யப்பட்தால் அவை வெளியேறின.  
மக்கள் அடிப்படை உணவு, நீர், உறைவிட, மருத்துவ வசதிகள் இல்லாமல் இருப்பதாகவும், அந்த இடங்களில் இருந்து அரச கட்டுபாட்டு இடங்களுக்கு மக்கள் இடம்பெயர வழி செய்ய வில்லை என்று மேலும் குற்றம் சாட்டப்படுகிறது. இவ்வாறு இடம் பெயரும் மக்கள் முகாங்களிலும் சிறைகளிலும் அடைக்கப்படுவதும், சித்தரவதை செய்யப்படுவதும், படுகொலை செய்யப்படுவது நடைபெறுகிறது என்பது இங்கு குறிக்கத் தக்கது.
# மனித உரிமை அமைப்புகள் புலிகள் மக்களை கேடயங்களாப் பயன்படுத்துவதாக குற்றச்சாட்டு

## விடுதலைப் புலிகள் கருத்துக்கள்

தாம் மக்களை வெளியேறுவதற்கு தடுக்கவில்லை என்று புலிகள் கூறுகிறார்கள்.
# மனித உரிமை அமைப்புகள் புலிகள் மக்களை கேடயங்களாப் பயன்படுத்துவதாக குற்றச்சாட்டு

## மக்கள் போர் பகுதியில் இருந்து வெளியேற்றல்

பொது மக்களைப் போர்ப் பகுதிகளில் இருந்து வெளியேற்ற அனுமதிக்குமாறு இருந்தரப்பையும் பல்வேறு நாடுகளும் அமைப்புகளும் கேட்டுள்ளன. குறிப்பாக இந்தியா இந்தக் கோரிக்கையை முன்வைத்திருக்கிறது.
# மனித உரிமை அமைப்புகள் புலிகள் மக்களை கேடயங்களாப் பயன்படுத்துவதாக குற்றச்சாட்டு

## இவற்றையும் பாக்க

- இலங்கை இனப்பிரச்சினைக் காலக்கோடு
- விடுதலைப் புலிகள் நோக்கிய விமர்சனங்கள்
# தொல்லியல் அருங்காட்சியகம், ஐஃகோல்

**தொல்லியல் அருங்காட்சியகம், அய்கொளெ**, இந்தியாவின் கர்நாடக மாநிலத்தின் பகல்கோட் மாவட்டத்தில் உள்ள அய்கொளெ என்னும் ஊரில் அமைந்துள்ள ஒரு தொல்லியல் கள அருங்காட்சியகம் ஆகும். அய்கொளெ, ஹுனகுண்டாவுக்கு மேற்கே 21 கிலோமீட்டர் தொலைவிலும், பாதமிக்குக் கிழக்கே 47 கிலோமீட்டர் தொலைவிலும் அமைந்துள்ளது. அய்கொளெ, கிபி ஆறாம் நூற்றாண்டுக்கும் எட்டாம் நூற்றாண்டுக்கும் இடைப்பட்ட காலத்தில், பாதமியில் இருந்து ஆட்சி செலுத்திய முன்னைச் சாளுக்கியரின் பண்பாட்டுத் தலைநகராக விளங்கியது. வெவ்வேறு காலப்பகுதிகளைச் சேர்ந்தனவும், பல்வேறு பாணிகளைச் சேர்ந்தவையுமான நூற்றுக்கு மேற்பட்ட கோயில்கள் இந்த ஊரில் காணப்படுவதனால், இது ஒரு கட்டிடக்கலைச் சிறப்புப் பெற்ற இடமாக விளங்குகிறது.  
இந்தத் தொல்லியல் கள அருங்காட்சியகம் அய்கொளெயிலுள்ள துர்க்கை கோயில் தொகுதியில் அமைக்கப்பட்டுள்ளது. 1970 ஆம் ஆண்டில் ஒரு சிற்பக் கொட்டகையாக அமைக்கப்பட்ட இது பின்னர் 1987 ஆம் ஆண்டில் முழுமையாக தொல்லியல் அருங்காட்சியகமாக ஆக்கப்பட்டது. இந்த அருங்காட்சியகத்தில் கிபி ஆறாம் நூற்றாண்டுக்கும் 15 ஆம் நூற்றாண்டுக்கும் இடைப்பட்ட காலப்பகுதிகளைச் சேர்ந்த இந்து, சமண, பௌத்த மதங்களைச் சேர்ந்த சிற்பங்களும், செதுக்கு வேலைப்பாடுகள் கொண்ட கட்டிடக்கலைக் கூறுகளும், கல்வெட்டுக்கள், நடுகற்கள் என்பனவும் வைக்கப்பட்டுள்ளன.  
இந்த அருங்காட்சியகக் கட்டிடத்தினுள் ஆறு காட்சிக்கூடங்களும் வெளியே ஒரு திறந்த வெளிக் காட்சிக்கூடமும் உள்ளன. இவற்றுள் இரண்டு காட்சிக்கூடங்களில் வரலாற்றுக்கு முந்திய அரும்பொருட்கள் காட்சிக்கு வைக்கப்பட்டுள்ளன. ஏனைய காட்சிக் கூடங்களில் பெரும்பாலும் சாளுக்கியர் கலைப் பாணியை விளக்கும் சிற்பங்களும், கட்டிடக் கூறுகளும் உள்ளன.
# தொல்லியல் அருங்காட்சியகம், பாதமி

**தொல்லியல் அருங்காட்சியகம், பாதமி**, இந்தியாவின் கர்நாடக மாநிலத்தின் பகல்கோட் மாவட்டத்தில் உள்ள பாதமியில் அமைந்துள்ள ஒரு தொல்லியல் கள அருங்காட்சியகம் ஆகும். பாதமி, பாகல்கோட்டுக்கு தென்கிழக்கே 40 கிலோமீட்டர் தொலைவிலும், பீசாப்பூருக்குத் தெற்கே 132 கிலோமீட்டர் தொலைவிலும் அமைந்துள்ளது. பாதமி, கிபி ஆறாம் நூற்றாண்டுக்கும் எட்டாம் நூற்றாண்டுக்கும் இடையே ஆட்சி செலுத்திய முன்னைப் பாதமிச் சாளுக்கியரின் தலைநகரமாக விளங்கியது. இவர்களுடைய காலத்துக்குப் பின்னரும் 19 ஆம் நூற்றாண்டுத் தொடக்கம் வரை பாதமி, ஒரு அரசியல் முக்கியத்துவம் கொண்ட இடமாகவே விளங்கி வந்தது. இக் காலப் பகுதியில் பல சமயம் சார்ந்த கட்டிடங்களும், பாதுகாப்புக்குரிய கட்டிடங்களும் இங்கே கட்டப்பட்டன. இந்து, சமண, பௌத்த மதங்களைச் சேர்ந்த குகைக் கோயில்களும், திராவிடக் கட்டிடக்கலைப் பாணியில் அமைந்த கோயில் கட்டிடங்களும் இங்கே காணப்படுகின்றன.  
இந்த அருங்காட்சியகம், வடக்குக் கோட்டை அமைந்துள்ள வடக்கு மலையடிவாரத்தில், நரசிம்ம பல்லவனின் கல்வெட்டு அமைந்துள்ள இடத்துக்கு அருகே உள்ளது. 1979 ஆம் ஆண்டில், அகழ்வாய்வுகளின் போது கிடைத்த தொல்பொருட்களைச் சேகரித்துப் பேணுவதற்கான ஒரு சிற்பக் கொட்டகையாக இது அமைக்கப்பட்டது. பின்னர் 1982 ஆம் ஆண்டில் ஒரு முழுமையான தொல்லியல் அருங்காட்சியகமாக ஆக்கப்பட்டது. இந்த அருங்காட்சியகத்தில் பெரும்பாலும் கிபி ஆறாம் நூற்றாண்டுக்கும் 16 ஆம் நூற்றாண்டுக்குக் இடைப்பட்ட காலப்பகுதியைச் சேர்ந்த பொருட்கள் வைக்கப்பட்டுள்ளன. இவற்றுள், வரலாற்றுக்கு முந்தியகாலக் கற்கருவிகள், சிற்பங்கள், கட்டிடக்கலைக் கூறுகள், கல்வெட்டுக்கள், நடுகற்கள் என்பவை அடங்கும்.  
இந்த அருங்காட்சியகத்தில் நான்கு காட்சிக்கூடங்களும், விறாந்தையில் ஒரு திறந்த காட்சிக்கூடமும், ஒரு திறந்தவெளிக் காட்சிக்கூடமும் உள்ளன. ஒரு காட்சிக்கூடத்தில் பாதமிக்கு அகுகில் உள்ள *சித்லபாடி குகை* எனப்படும் வரலாற்றுக்கு முந்தியகாலக் குகை வாழிடத்தின் மாதிரியுருவும், பலவையான வரலாற்றுக்கு முந்தியகாலக் கருவிகள், கலைப் பொருட்கள் என்பனவும் வைக்கப்பட்டுள்ளன.
# தொல்லியல் அருங்காட்சியகம், ஹம்பி

**தொல்லியல் அருங்காட்சியகம், ஹம்பி**, இந்தியாவின் கர்நாடக மாநிலத்தின் பெல்லாரி மாவட்டத்தில் உள்ள ஹம்பியில் அமைந்துள்ள ஒரு தொல்லியல் அருங்காட்சியகம் ஆகும். ஹம்பி, விசயநகரப் பேரரசுக் காலத்துத் தலைநகரமான விசயநகர அழிபாடுகளுக்கு இடையே அமைந்துள்ளது. இதனால் விசயநகரத்தோடு தொடர்புடைய பல நினைவுச் சின்னங்களை ஹம்பி தன்னகத்தே கொண்டுள்ளது.  
தொடக்கத்தில் இங்கு கிடைத்த சிற்பங்களும், கட்டிடக் கூறுகளும் பிரித்தானிய அதிகாரிகளால் யானைப் பந்திகளில் சேகரித்து வைக்கப்பட்டன. இந்திய தொல்லியல் ஆய்வகம் தனது முதல் அருங்காட்சியகத்தை இங்கு அமைத்தது. 1972 ஆம் ஆண்டில், இவ்வாறான தொல்பொருட்கள் கமலாப்பூரில் அமைக்கப்பட்ட புதிய கட்டிடத்துக்கு மாற்றப்பட்டன. தற்போது இந்த அருங்காட்சியகம் நான்கு காட்சிக்கூடங்களைக் கொண்டதாக உள்ளது. இந்த அருங்காட்சியக வாயிலில் விஜயநகரப் பேரரசின் புகழ் பெற்ற பேரரசரான கிருஷ்ணதேவராயர், அவரது அரசிகளினதும் சிலைகள் வைக்கப்பட்டுள்ளன.  
முதல் காட்சிக்கூடத்தில் சைவ சமயத்துடன் தொடர்புடைய சிற்பங்கள் உள்ளன. வீரபத்திரர், வைரவர், பிட்சாடனமூர்த்தி, மகிசாசுரமர்த்தனி, சக்தி, கணேசர், கார்த்திகேயர், துர்க்கை போன்ற கடவுளரின் சிற்பங்கள் இவற்றுள் அடங்குகின்றன. ஒரு கோயிலைப் போன்ற அமைப்பில் வடிவமைக்கப்பட்டுள்ள நடுக்கூடம் சிவலிங்கம், நந்தி, வாயில் மண்டபம் ஆகியவற்றைக் கொண்டுள்ளது.  
இரண்டாம் காட்சிக்கூடத்தில், ஆயுதங்கள், செப்பேடுகள், சமயத் தேவைகள் தொடர்புடைய உலோகப் பொருட்கள், பித்தளைத் தட்டுகள் போன்ற பலவகையான அரும்பொருட்கள் உள்ளன. இவற்றோடு, விசயநகரக் காலத்தைச் சேர்ந்த செப்பு நாணயங்களும், பொன் நாணயங்களும் இந்தக் காட்சிக்கூடத்தில் உள்ளன.  
பல்வேறு அகழ்வாய்வுகளில் கிடைத்த வரலாற்றுக்கு முந்திய காலத்தைச் சேர்ந்த பல அரும்பொருட்களும், மத்திய கால நடுகற்கள், சாந்தினாலான உருவங்கள், இரும்புப் பொருட்கள் போன்ற அரும்பொருட்களும் இந்த அருங்காட்சியகத்தில் காட்சிக்கு வைக்கப்பட்டுள்ளன.
# பாகல்கோட்டை

**பாகல்கோட்**( கன்னடம்) அல்லது **பாகல்கோட்டை** கர்நாடக மாநிலத்தில் அமைந்துள்ள ஓர் நகரமாகும். இந்நகரம் பாகல்கோட் மாவட்டத்தின் தலைநகரமாகும். பாகல்கோட் மாவட்டம் திரு. ஜெ. ஹச். பாடேல் முதலமைச்சராக இருந்த பொழுது பிஜாபூர் மாவட்டத்தை இரண்டாக பிரித்து உருவாக்கப்பட்டது. 1865ஆம் ஆண்டு முதல் இந்நகரத்தின் நகராட்சி இயங்கிவருகிறது. உலகப் பாரம்பரியச் சின்னமாக அறிவிக்கப்பட்டிருக்கும் பட்டடக்கல் கோயில்கள் இந்த மாவட்டத்தில் உள்ளன.
# கிழக்குப் பதிப்பகம்

**கிழக்கு பதிப்பகம்** 2004-ஆம் ஆண்டு பிப்ரவரி 1-இல் சென்னையில் தொடங்கப்பட்ட ஒரு தமிழ் புத்தகப் பதிப்பு நிறுவனம் ஆகும். பத்ரி சேஷாத்ரி, கே. சத்யநாராயண், ஆர். ஆனந்த்குமார் ஆகியோர் பதிப்புத் துறையின் மீதிருந்த ஆர்வத்தினால் இதனைத் தொடங்கினார்கள். பிரபல தமிழ் எழுத்தாளரும் பத்திரிக்கையாளருமான பா. ராகவன், தொடக்கம் முதல் 2011-ஆம் ஆண்டு ஆகஸ்ட் வரை இதன் பதிப்பாசிரியராக இருந்தார். தற்போது இதன் பதிப்பாசிரியராகவும் பதிப்பாளராகவும் இருப்பவர் பத்ரி சேஷாத்ரி.
# கிழக்குப் பதிப்பகம்

## தோற்றம்

பதிப்பகம் தொடங்கிய முதல் ஆண்டு ஐம்பது புத்தகங்கள் வெளியிடப்பட்டன. அடுத்த ஆண்டு (2005) மேலும் ஐம்பது புத்தகங்கள் வெளிவந்தன. இந்நூல்களுள் என். சொக்கன் எழுதிய ‘அம்பானி: ஒரு வெற்றிக்கதை’, சோம. வள்ளியப்பன் எழுதிய ‘அள்ள அள்ளப் பணம்’, பா. ராகவனின் ‘டாலர் தேசம்’ போன்றவை பெரும் வெற்றி கண்டன.
# கிழக்குப் பதிப்பகம்

## வளர்ச்சி

கிழக்கு பதிப்பகம் தொடங்கிய இரு ஆண்டுகளுக்குள் வரம் வெளியீடு, நலம் வெளியீடு, புரோடிச்சி (Prodigy) என்னும் மூன்று புதிய பதிப்புப் பிரிவுகள் *நியூ ஒரைசன் மீடியா* (New Horizon Media) நிறுவனத்தினால் தொடங்கப்பெற்றன. இவற்றின் மூலம் மெய்யியல், ஆன்மிகப் புத்தகங்களையும் மருத்துவ-உடல்நலன் சார்ந்த நூல்களையும் குழந்தைகளுக்கான புத்தகங்களையும் வெளியிடத் தொடங்கினார்கள்.  
பிறகு ஆங்கிலத்தில் பதிப்புப் பிரிவு தொடங்கப்பட்டது. *Indian Writing* என்ற பெயரிலே சிறந்த தமிழ் நாவல்களை ஆங்கிலத்தில் மொழியாக்கம் செய்து வெளியிடத் தொடங்கினார்கள். இதன் தொடர்ச்சியாக *புலரி* என்ற பெயரில் மலையாளத்திலும் இந்நிறுவனம் புத்தகங்களை வெளியிடத் தொடங்கியது. 2009-ஆம் ஆண்டுக்குப்பிறகு மலையாளத்தில் புத்தகம் பதிப்பிப்பதை நிறுத்தியுள்ளனர். தொடங்கிய ஐந்து ஆண்டுகளில் ஏறத்தாழ ஆயிரம் புத்தகங்கள் வெளியிடப்பட்டுள்ளன.
# கிழக்குப் பதிப்பகம்

## வெளியீடுகள்

பல்வேறு துறைசார்ந்த நூல்களைக் கிழக்குப் பதிப்பகம் வெளியிட்டு வருகின்றது. *டாலர் தேசம், நிலமெல்லாம் ரத்தம், மாயவலை, விடுதலைப் புலிகள், பிடல் காஸ்டிரோ, அள்ள அள்ளப் பணம், அம்பானி: ஒரு வெற்றிக்கதை, கூகுளின் வெற்றிக்கதை, நாராயண மூர்த்தியின் வாழ்க்கை வரலாறு* போன்றவை அவற்றில் சில. அசோகமித்திரன், இந்திரா பார்த்தசாரதி, மதன், கிரேசி மோகன் போன்றோரின் நூல்களையும் கிழக்கு பதிப்பகம் வெளியிட்டுள்ளது.  
சிறுவர்களுக்காக வெளிவரும் புரோடிச்சி (Prodigy) பதிப்புகள் ஏறத்தாழ இருநூறு நூல்கள் வெளிவந்துள்ளன. புரோடிச்சி வெளியீட்டின் சார்பில் *மேதை* என்னும் மாத இதழும் வெளியிடப்படுகின்றது. நியூ ஹொரைசானின் மினிமேக்ஸ் வெளியீட்டின் மூலம் சமையல் புத்தகங்கள், அரசியல் மற்றும் நடப்பு சம்பந்தமான குறு நூல்கள் பதிப்பக்கப்படுகின்றன. தமது வெளியீடுகளில் சிறந்தவையாகக் கருதுபவற்றை ஒலிப்புத்தகங்களாகவும் கிழக்கு பதிப்பகம் வெளியிடுகின்றது.
# திப்பு சுல்தான் அருங்காட்சியகம், சிறீரங்கப்பட்டினம்

**திப்பு சுல்தான் அருங்காட்சியகம், சிறீரங்கப்பட்டினம்**, இந்தியாவின் கர்நாடக மாநிலத்தின் மாண்டியா மாவட்டத்தில் உள்ள சிறீரங்கப்பட்டினம் எனுமிடத்தில் அமைந்துள்ள ஒரு தொல்லியல் அருங்காட்சியகம் ஆகும். இது தாரியா தௌலத் பாக் என்னும் தேசிய முக்கியத்துவம் வாய்ந்த பழங்கால அரண்மனை ஒன்றில் அமைந்துள்ளது. இந்த அரண்மனையின் நிலத்தளத்தில் பெரும்பலும் திப்பு சுல்தானுடன் தொடர்புள்ள பொருட்கள் காட்சிக்கு வைக்கப்பட்டுள்ளன. இவற்றுள், எண்ணெய் ஓவியங்கள், பென்சில் வரைபடங்கள், நாணயங்கள், பதக்கங்கள், ஆடை அணிகள், தளவாடங்கள், ஆயுதங்கள் என்பன அடங்குகின்றன.  
"சிறீரங்கப்பட்டினத்துள் நுழைவு" என்னும் தலைப்பிட்டு சர் ராபர்ட் கெர் போர்ட்டர் (Robert Ker Porter) என்பவர் 1800 ஆம் ஆண்டில் வரைந்த எண்ணெய் ஓவியம் ஒரு வரலாற்று முக்கியத்துவம் வாய்ந்த ஓவியம் ஆகும். சிறீரங்கப்பட்டினம் பிரித்தானியரிடம் விழுவதற்குமுன் இருந்த நிலையைப் படம்பிடித்துக் காட்டும் இந்த ஓவியத்தில், அக்காலத்து ஆங்கிலத் தளபதிகள் பலரும் இடம்பெற்றுள்ளனர். இந்த ஓவியத்தின் பின்னணியில், திப்பு சுல்தானின் அரண்மனையின் ஒரு பகுதியும், மசூதி ஒன்றின் மினார்களும், சிறீரங்கம் ரங்கநாதசுவாமி கோயில் கோபுரமும் காணப்படுகின்றன. இது தவிர 1792 ஆம் ஆண்டில் ஜி. எஃப். செரி (G.F. Cherry) என்பவர் தீட்டிய திப்பு சுல்தானின் உருவப்படம் ஒன்றும், 1780 ஆம் ஆண்டில் ஜான் சாஃபானி (John Zoffany) என்பவர் வரைந்த திப்பு சுல்தானின் இளவரசுக் கால உருவப்படமும் இந்த அருங்காட்சியகத்தில் உள்ளன. 18 பென்சில் வரைபடங்கள் இந்த அருங்காட்சியகத்தில் வைக்கப்பட்டுள்ளன. இவை, திப்பு சுல்தானின் பிள்ளைகள், அவரது அமைச்சர்கள், தளபதிகள் போன்றோருடைய உருவப்படங்கள் ஆகும்.
# தாரியா தௌலத் பாக்

**தாரியா தௌலத் பாக்** என்பது திப்பு சுல்தானின் கோடைகால அரண்மனை ஆகும். இது மைசூரில் இருந்து 14 கிலோமீட்டர் தொலைவில் அமைந்துள்ளது. 1784 ஆம் ஆண்டில் கட்டப்பட்ட இதனைத் திப்பு சுல்தானின் தந்தையான ஐதர் அலி கட்டுவிக்கத் தொடங்கினார் எனினும் திப்பு சுல்தானே அதனைக் கட்டி முடித்தார். காவிரி ஆற்றின் தெற்குக் கரையில் இந்திய-சரசனியக் கட்டிடக்கலைப் பாணியில் அமைக்கப்பட்ட இந்த அரண்மனை அழகிய பூங்கா ஒன்றின் மத்தியில் அமைந்துள்ளது.  
1799 ஆம் ஆண்டில் திப்பு சுல்தான் பிரித்தானியரால் தோற்கடிக்கப்பட்ட பின்னர், இந்த அரண்மனையைப் பிரித்தானியத் தளபதி கேணல் வெல்லெசுலி தனது இருப்பிடமாகப் பயன்படுத்தினார். 1959 ஆம் ஆண்டில் இது தேசிய நினைவுச் சின்னமாக அறிவிக்கப்பட்டது. தற்போது இதன் ஒரு பகுதியில் திப்பு சுல்தான் அருங்காட்சியகம் இயங்கிவருகிறது.